சுருங்கச் சொல்வதென்றால், வேகத்தை மட்டும் கருத்தில்கொண்டு தயாரிக்கப்படுபவைதான் இவை; டிராக் ரேஸ் போட்டிகளில் முதன்மையான, அதாவது 0 - 100கிமீ வேகத்தை... இதை நீங்கள் படிக்கத் தொடங்கும் நேரத்திலேயே தான்டிவிடும் திறன், ஹைப்பர் ஸ்போர்ட்ஸ் பைக்குகளுக்கு இருக்கின்றன (2 அல்லது 3 விநாடிதான்)! சூப்பர்சார்ஜர் கொண்ட கவாஸாகி நிறுவனத்தின் நின்ஜா H2R பைக் பற்றிச் சொல்லவேண்டுமென்றால், அது 0 - 100கிமீ வேகத்தை 2.5 விநாடிகளில் எட்டுவதுடன், அதிகபட்சமாக 400கிமீ வேகம் செல்கிறது! அந்த வேகத்தில் பைக்கின் நிலைத்தன்மை முக்கியம் என்பதால், அது தொடர்பான அம்சங்கள் அனைத்தும் இங்கே இடம்பெற்றிருக்கும். எனவே இவ்வகை பைக்குகளின் எடை மற்றும் விலை, சற்று அதிகமாகவே இருக்கும். மேலும் தினசரி பயன்பாட்டைப் பற்றியெல்லாம் யோசிக்கக்கூட முடியாது மக்களே!